9. การจัดการ

(1) โครงสร้างการจัดการ

คณะกรรมการของบริษัทฯ มีจำนวน 8 ท่าน ประกอบด้วย

-   ประธานกรรมการ 1 ท่าน

-   กรรมการบริหาร 4 ท่าน

-   กรรมการอิสระ 3 ท่าน (เกินกว่า 1 ใน 3 ของกรรมการทั้งคณะ)

  คณะกรรมการตรวจสอบ (กรรมการอิสระ 3 ท่าน) ประกอบด้วย

-   ประธานกรรมการตรวจสอบ 1 ท่าน

-   กรรมการตรวจสอบ 2 ท่าน

    1.  ผังองค์กร

ฝ่ายบัญชีการเงิน บริการการพิมพ์ ฟิล์มและอื่น ๆ หลอด ลามิเนต

ฝ่ายจัดซื้อ ฟิล์มเมททาไลท์

ฝ่ายบุคคล

เนื่องจากลักษณะการดำเนินธุรกิจของบริษัท เป็นลักษณะเฉพาะ ขนาดบริษัทที่จัดว่าอยู่ในขนาดเล็ก
และเพื่อให้มีความคล่องตัวในการดำเนินงานสูง บริษัทจึงมีแนวการจัดองค์กรแบบแนวนอนเป็นเกณฑ์
จัดหน่วยการผลิตตามที่ตั้งโดยมีหน่วยบริหารสนับสนุนการทำงานแต่ละแห่ง
และหน่วยให้บริการและจำหน่ายตาม ๔กลุ่มผลิตภัณฑ์หลักของบริษัทฯ
และได้ลดกำลังหน่วยงานด้านหลอดลามิเนตตามแผนที่ได้วางไว้ตามความจำเป็นที่ต้องใช้จริง

2.  คณะกรรมการ

1.  อำนาจหน้าที่ของคณะกรรมการบริษัท

คณะกรรมการเป็นผู้รับผิดชอบกิจการทั้งหลายของบริษัทฯ
และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัทฯ
และตามมติของที่ประชุมใหญ่ผู้ถือหุ้น และมีอำนาจกระทำการใดๆ ตามที่ระบุไว้ในหนังสือบริคณห์สนธิ
นอกจากนี้ยังมีหน้าที่กำหนดนโยบายและทิศทางการดำเนินงานของบริษัท และกำกับควบคุมดูแล
ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล

อำนาจกรรมการที่มีอำนาจดำเนินการแทนบริษัทฯ คือ นายสุธี ลิ่มอติบูลย์ กรรมการผู้จัดการ
ลงลายมือชื่อร่วมกับกรรมการท่านอื่น รวมเป็นสองคน และประทับตราสำคัญของบริษัท

2.  การแต่งตั้งคณะกรรมการบริษัทและองค์ประกอบ

ในการแต่งตั้งและถอดถอนคณะกรรมการนั้น ขึ้นอยู่กับมติที่ประชุมใหญ่ของผู้ถือหุ้น ซึ่งในการแต่งตั้งนั้น
ที่ประชุมผู้ถือหุ้นอาจเลือกบุคคลใดบุคคลหนึ่งที่มีคุณสมบัติและไม่มีลักษณะต้องห้าม
กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้
และต้องมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการ โดยพิจารณาจากความรู้ ความสามารถ ความเชี่ยวชาญ
การตัดสินใจทางธุรกิจที่ดี ตลอดจนมีประสิทธิภาพในการดำเนินการของบริษัท
และเป็นไปตามข้อบังคับของบริษัท สัดส่วนคณะกรรมการบริษัทประกอบด้วยกรรมการจำนวน 8
ท่านที่เป็นตัวแทนผู้ถือหุ้น ซึ่งแต่งตั้งโดยที่ประชุมผู้ถือหุ้น ดังต่อไปนี้

+-----+---------------------+-----------------------+-------+--------+
| ลำ  | ชื่อ – สกุล            | ตำแหน่ง                | จำ    | %      |
| ดับที่ |                     |                       | นวนหุ้น | ของ    |
|     |                     |                       |       | จำนวนห |
|     |                     |                       |       | ุ้นทั้งหมด |
+-----+---------------------+-----------------------+-------+--------+
| 1.  | นายพิพัฒน์ พะเนียงเวทย์  | ประธานกรรมการ         | 11    | 1.85   |
|     |                     |                       | 0,868 |        |
+-----+---------------------+-----------------------+-------+--------+
| 2.  | นายสุธี ลิ่มอติบูลย์       | กรรมการผู้จัดการ         | 87    | 14.55  |
|     |                     |                       | 3,035 |        |
+-----+---------------------+-----------------------+-------+--------+
| 3.  | นายชวลิต ลิ่มอติบูลย์     | กรรมการ               | 83    | 13.84  |
|     |                     |                       | 0,183 |        |
+-----+---------------------+-----------------------+-------+--------+
| 4.  | นายสุเมธ ลิ่มอติบูลย์     | กรรมการ               | 87    | 14.59  |
|     |                     |                       | 5,263 |        |
+-----+---------------------+-----------------------+-------+--------+
| 5.  | นายบุญชู ลิ่มอติบูลย์      | กรรมการ               | 3     | 0.50   |
|     |                     |                       | 0,000 |        |
+-----+---------------------+-----------------------+-------+--------+
| 6.  | นายแพทย์สวัสดิ์ โพธิ์กำจร | กรรมก                 | 3     | 0.55   |
|     |                     | ารอิสระ,กรรมการตรวจสอบ | 3,000 |        |
+-----+---------------------+-----------------------+-------+--------+
| 7.  | ดร.อดุลย์ อมตวิวัฒน์     | กรรมการอิสระ,          | -     | -      |
|     |                     |                       |       |        |
|     |                     | ประธานกรรมการตรวจสอบ  |       |        |
+-----+---------------------+-----------------------+-------+--------+
| 8.  | นายชัยสิทธิ์ เจริญสัตย์    | กรรมการตรวจสอบ        | -     | -      |
+-----+---------------------+-----------------------+-------+--------+

หมายเหตุ : . จำนวนหุ้นและสัดส่วนเป็นข้อมูล ณ 31 ธันวาคม 2546

สิทธิของผู้ถือหุ้นรายย่อยในการแต่งตั้งกรรมการ : ตามข้อบังคับบริษัทฯ
ระบุเกี่ยวกับการแต่งตั้งคณะกรรมการ มีหลักเกณฑ์ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1.)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่พึงจะมีหรือพึงจะเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะมี
    หรือพึงจะเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

จากข้อบังคับบริษัทฯ เกี่ยวกับการแต่งตั้งกรรมการพบว่า
สิทธิในการแต่งตั้งกรรมการทั้งผู้ถือหุ้นรายใหญ่และรายย่อย มีความเท่าเทียมกัน

(2) การสรรหากรรมการและ ผู้บริหาร

วิธีการลงนามผูกพันบริษัทคือ นายสุธี ลิ่มอติบูลย์
กรรมการผู้จัดการลงลายมือชื่อร่วมกับกรรมการท่านอื่นรวมเป็นสองคนและประทับตราสำคัญของบริษัท
ผู้บริหารร่วมในการบริหารมีทั้งหมดรวม 7 ท่าน ดังนี้

ชื่อ-สกุล ตำแหน่งของผู้บริหาร

1. นายสุธี ลิ่มอติบูลย์ กรรมการผู้จัดการ

2. น.ส.จันทนา ลิ่มอติบูลย์ ผู้จัดการทั่วไป

3. น.ส.วันวิสาข์ ทัศนปรีชาชัย ผู้จัดการฝ่ายบัญชีและการเงิน

4. น.ส.ทานตะวัน ลิ่มอติบูลย์ ผู้จัดการโรงงาน

5. นายสมชาย บวรผดุงกิตติ ผู้จัดการด้านเทคนิค

6. นายนริศโรจน์ วงศ์พรหมเวชย์ ผู้จัดการฝ่ายการตลาดและการขายฟิล์ม

7. นายร่มไทร ทิพยเศวต ผู้จัดการฝ่ายบุคคล

อนึ่งผู้บริหารอยู่ระหว่างพิจารณาเปลี่ยนแปลงและแต่งตั้งผู้บริหารในระดับผู้จัดการฝ่าย
ในหลายตำแหน่งให้ครบถ้วนเพื่อให้ทีมผู้บริหารมีความพร้อมมากขึ้นและรองรับกับธุรกิจที่จะแตกต่างและหลากหลายมากขึ้น
ซึ่งอยู่ในระหว่างสรรหา คัดเลือก รวมทั้งอยู่ในช่วงเตรียมการแต่งตั้งฯตามลำดับ
โดยจะรองรับกับแนวทางในการทำธุรกิจที่เข้ามาเน้นเรื่องการให้บริการและจำหน่ายผลิตภัณฑ์(ไม่ได้ผลิตเอง)
ในหลากหลายชนิดมากขึ้นทั้งที่ผลิตในประเทศและต่างประเทศ

(3) ค่าตอบแทนกรรมการและผู้บริหาร

1.  ค่าตอบแทนคณะกรรมการ ประกอบด้วย เงินเดือนและโบนัส ประมาณ 1.24 ล้านบาท,
    ค่าเบี้ยประชุมรายปี รวม 0.5 ล้านบาท

2.  ผู้บริหารทุกคน จ่ายเป็นเงินเดือนและโบนัสรวม 4.51 ล้านบาท

3.  จำนวนพนักงานทั้งสิ้น 288 คน

  การแต่งตั้งคณะกรรมการสรรหาและพิจารณาค่าตอบแทนเข้ามาช่วยในการดำเนินการเพื่อสนับสนุนการดำเนินการตามแนวทางการกำกับดูแลกิจการที่ดี
  15 ข้อหลักของตลาดหลักทรัพย์แห่งประเทศไทย บริษัทฯศึกษาแนวทางมี
  ข้อสรุปเบื้องต้นเห็นว่าจากปัจจุบันธุรกรรมขององค์กรยังไม่เปลี่ยนแปลงมากนัก
  อยู่ในระดับที่ผู้บริหารเดิมดูแลได้ แต่จัดอยู่ในระดับขนาดเล็ก
  จึงยังไม่มีประเด็นในเรื่องการสรรหาและพิจารณาค่าตอบแทนที่ซับซ้อน
  หากแต่ถ้าต้องการผู้บริหารเพิ่มเติมในการเข้ามาช่วยบริหารก็จะมีความจำเป็นมากขึ้นในการแต่งตั้งคณะกรรมการสรรหาและพิจารณาค่าตอบแทน
  แต่อย่างไรก็ตามคณะกรรมการตรวจสอบได้พยายามที่จะสอบทานกิจกรรมที่เกี่ยวกับกระบวนการดังกล่าวตามความจำเป็นและร่วมผลักดันแนวทางดังกล่าวให้มีความคืบหน้าต่อไป

(4) การกำกับดูแลกิจการ

1.  นโยบายเกี่ยวกับการกำกับดูแลกิจการ

บริษัท ตระหนักถึงหลักการกำกับดูแลกิจการที่ดี เพื่อสร้างมาตรฐานการจัดการกิจการที่ดี
ซึ่งเป็นสิ่งที่คาดหวังของผู้ที่เกี่ยวข้องทุกฝ่ายและทำให้บริษัทได้รับการยอมรับจากผู้ลงทุน ผู้ถือหุ้น
และผู้ที่เกี่ยวข้อง ในด้านความโปร่งใสและประสิทธิภาพของฝ่ายจัดการ และสามารถตรวจสอบได้
โดยคณะกรรมการบริษัทฯให้ความสำคัญกับข้อกำหนดของตลาดหลักทรัพย์ แห่งประเทศไทย
จึงได้กำหนดมาตรฐานเกี่ยวกับกับดูแลกิจการที่ดี15 ข้อ ครอบคลุมไว้อย่างครบถ้วน
นอกจากนั้นบริษัทให้การสนับสนุนกรรมการบริษัททุกท่านได้ตระหนักถึงบทบาทและหน้าที่ในตำแหน่งกรรมการของบริษัท
ในด้านการบริหารความเสี่ยงบริษัทได้เริ่มดำเนินการและให้ความสำคัญโดยการปรึกษาหารือกับผู้ที่มีความรู้ความสามารถและมีประสบการณ์ในประเภทธุรกิจของบริษัท
เพื่อได้กำหนดนโยบายและกลยุทธ์ เป้าหมาย และทิศทางกาดำเนินงาน
เพื่อให้เกิดผลประโยชน์สูงสุดแก่บริษัทและผู้มีส่วนได้เสียของบริษัท

2.  ผู้ถือหุ้น : สิทธิและความเท่าเทียมกัน

คณะกรรมการได้อำนวยความสะดวกโดยเลือกสถานที่ที่อยู่ใกล้กับสำนักงานใหญ่
และการจัดกระบวนการประชุมผู้ถือหุ้นในลักษณะที่สนันสนุนให้มีการปฏิบัติต่อผู้ถือหุ้นทุกรายอย่างเท่าเทียมกันในการเข้าประชุม
โดยการกำหนดการประชุมใหญ่สามัญผู้ถือหุ้นในแต่ละครั้ง
บริษัทได้มีการส่งหนังสือเชิญประชุมพร้อมเอกสารประกอบแก่ผู้ถือหุ้นล่วงหน้า ผ่านนายทะเบียน
(บริษัท ศูนย์รับฝากหลักทรัพย์ (ประเทศไทย)จำกัด ไม่น้อยกว่า 7 วันก่อนประชุม

3.  สิทธิของผู้มีส่วนได้เสียกลุ่มต่างๆ

บริษัทสนับสนุนให้มีการร่วมมือกันระหว่างบริษัทและผู้มีส่วนได้เสีย
โดยการให้ความสำคัญต่อสิทธิของผู้มีส่วนได้เสียทุกกลุ่ม ในการสร้างงาน
สร้างความสัมพันธ์ที่ดีในทุกระดับ และสร้างกิจการให้มีฐานะการเงินที่มั่นคง

ลูกจ้าง : บริษัทฯได้ดูแลและปฏิบัติต่อพนักงานอย่างเป็นธรรมเท่าเทียมกัน มีผลตอบแทนที่เหมาะสม
ตลอดจนความปลอดภัยในการทำงาน
โดยจัดให้มีอุปกรณ์ความปลอดภัยที่ถูกต้องเหมาะสมกับลักษณะงานที่ปฏิบัติและสถานที่ทำงานที่จัดเป็นสัดส่วนเพื่อเอื้ออำนวยให้พนักงานได้มีบรรยากาศการทำงานที่ดี

คู่ค้า : บริษัทฯ
มีจุดประสงค์ในการทำการค้าแบบเน้นคุณภาพของสินค้าและการบริการเพื่อสนองตอบได้ตรงตามความต้องการของลูกค้าเพื่อสร้างความพึงพอใจสูงสุดแก่ลูกค้า
อีกทั้งจัดให้มีหน่วยรับเรื่องร้องเรียนทั้งในด้านคุณภาพสินค้าและบริการรวมถึงการจัดส่งที่ตรงตามที่ลูกค้ากำหนด
และมีการใช้แบบสอบถามเป็นเครื่องมือในการวัดผลความพึงพอใจของลูกค้าอยู่เป็นระยะ

ชุมชน : บริษัทฯ รับผิดชอบต่อสภาพแวดล้อมในชุมชน โดยไม่สร้างมลภาวะในขบวนการผลิต
และไม่มีเสียงดังอันเป็นการรบกวนสถานที่ข้างเคียง และจัดในโรงงานอยู่ในการนิคมอุตสาหกรรม
ที่มีกระบวนการบำบัดของเสียที่ถูกต้องตามกฏของกระทรวงอุตสาหกรรมและมีผลิตภัณฑ์ที่ได้รับมาตรฐานอุตสาหกรรม
(มอก.) และเลือกใช้วัตถุดิบที่ไม่ก่อให้เกิดมลภาวะ
มีเครื่องจักรหลักที่ใช้ในการผลิตซึ่งสามารถนำเศษซากมาRecycleในกระบวนการผลิตทำให้สามารถลดปริมาณของขยะที่มีผลกระทบต่อสิ่งแวดล้อม
ด้านคุณภาพของสินค้า บริษัทได้รับรองระบบคุณภาพมาตรฐาน ISO-9001 :2000 จากสถาบันURS

คู่แข่ง : บริษัทใช้ในกลยุทธ์การแข่งขันที่สุจริตทางการค้า เน้นด้านคุณภาพสินค้าและบริการ
และการสนองตอบต่อความต้องการของลูกค้าได้อย่างรวดเร็ว รวมถึงราคาที่เป็นธรรม

เจ้าหนี้ : บริษัทฯมีการปฏิบัติต่อเจ้าหนี้ตามเงื่อนไขและข้อตกลงอย่างตรงไป-ตรงมา
รวมถึงการชำระหนี้ตามเงื่อนไขเวลาที่กำหนดในข้อตกลง

4.  การประชุมผู้ถือหุ้น

บริษัทกำหนดให้มีการประชุมใหญ่สามัญผู้ถือหุ้นปีละครั้ง ภายในไม่เกิน 4 เดือนนับจากวันสิ้นงวดบัญชี
โดยยึดหลักปฎิบัติตามที่กฏหมายกำหนดและดำเนินการประชุมให้เป็นไปด้วยความโปร่งใสชอบธรรมและเป็นประโยชน์ต่อผู้ถือหุ้นและทุกฝ่าย
ในปี 2546 บริษัทได้มีการจัดประชุมสามัญผู้ถือหุ้น ที่โรงแรมมณเฑียรริเวอร์ไซด์ ในวันที่ 29
เมษายน 2546 โดยมีกรรมการเข้าร่วมทั้งสิ้น 8 ท่านซึ่งรวมถึงประธานกรรมการตรวจสอบ
โดยประธานกรรมการทำหน้าที่เป็นประธานในที่ประชุม
ได้ดำเนินการประชุมตามระเบียบวาระที่กำหนดในหนังสือเชิญประชุม
และได้บันทึกมติที่ประชุมไว้ในรายงานการประชุมแล้ว

5.  ภาวะผู้นำและวิสัยทัศน์

คณะกรรมการบริษัทฯ
กำกับดูแลให้คณะกรรมการบริหารมีการกำหนดรูปแบบและเนื้อหาการดำเนินงานภายในของบริษัทฯให้มีการกระจายอำนาจจากกรรมการผู้จัดการไปให้ผู้บริหารในลำดับถัดไปตามความเหมาะสม

6.  ความขัดแย้งของผลประโยชน์

บริษัทฯมีรายการบัญชีบางรายการกับกิจการและบุคคลที่เกี่ยวข้องกับบริษัท
โดยการถือหุ้นและการมีผู้ถือหุ้นและ/หรือ กรรมการร่วมกัน
ผลของรายการดังกล่าวได้แสดงไว้ในงบการเงินเรื่องรายการที่เกี่ยวโยงกัน

7.  จริยธรรมธุรกิจ

บริษัทฯถือว่า จริยธรรมธุรกิจเป็นคุณสมบัติที่สำคัญในการประกอบกิจการที่แสดงถึงความซื่อสัตย์
สุจริตและสร้างความน่าเชื่อถือ ทั้งแก่ลูกค้า และเจ้าหนี้ รวมถึงผู้มีส่วนได้เสียกลุ่มต่างๆ
นอกจากนี้ยังได้จัดกิจกรรมภายในที่สร้างให้เกิดความรับผิดชอบต่อกันในหมู่พนักงาน
พึงปฏิบัติต่อเพื่อนร่วมงานประหนึ่งเป็นลูกค้าของบริษัทฯ

8.  การถ่วงดุลของกรรมการที่ไม่เป็นผู้บริหาร

คณะกรรมการของบริษัทมีจำนวน 8 ท่าน โดยมีกรรมการอิสระ ซึ่งเป็นกรรมการตรวจสอบ 3 ท่าน
ตามข้อเสนอให้ไม่ต่ำกว่า 1 ใน 3 ของกรรมการทั้งคณะ
คณะกรรมการตรวจสอบได้มุ่งเน้นการให้ความสำคัญต่อระบบการควบคุมภายในและการตรวจสอบภายใน
รวมถึงการบริหารความเสี่ยง ดังที่กล่าวไว้ในรายงานคณะกรรมการตรวจสอบ
ในส่วนคณะกรรมการบริหาร
มุ้งเน้นการกำกับดูแลการปฏิบัติงานด้านต่างๆให้บรรลุตามนโยบายและเป้าหมายที่กำหนด
รวมทั้งกฏระเบียบและจรรยาบรรณให้พนักงานทุกคนถือปฏิบัติ

9.  การรวมหรือแยกตำแหน่ง

ประธานกรรมการไม่ได้เป็นบุคคลเดียวกันกับกรรมการผู้จัดการ
โดยประธานกรรมการและประธานกรรมการตรวจสอบ
ทำหน้าที่คอยกำกับดูแลและตรวจสอบการทำงานของกรรมการผู้จัดการ
ซึ่งเป็นหน้าที่ของแต่ละฝ่ายอย่างชัดเจน

10. ค่าตอบแทนของกรรมการและผู้บริหาร

คณะกรรมการมีการดำเนินการด้วยความโปร่งใสเกี่ยวกับค่าตอบแทนกรรมการและผู้บริหารระดับสูง
ซึ่งผ่านการเห็นชอบและได้รับอนุมัติจากผู้ถือหุ้นและได้จัดให้มีการเปิดเผยจำนวนค่าตอบแทนในรายงานประจำปี
และหลักเกณฑ์การกำหนดค่าตอบแทนของกรรมการที่เป็นผู้บริหารที่เชื่อมโยงและสอดคล้องกับผลการดำเนินงานของบริษัท
โดยในปี 2545และ2546 มีการจ่ายค่าตอบแทนกรรมการเป็นจำนวนเงิน
2.58ล้านบาทและ1.74ล้านบาทตามลำดับ

11. การประชุมคณะกรรมการ

คณะกรรมการมีการกำหนดให้มีการประชุมคณะกรรมการในทุกไตรมาสอย่างน้อยไตรมาสละ 1
ครั้งหรือมากกว่าในกรณีมีเหตุจำเป็นสำคัญ
ซึ่งในการประชุมแต่ละครั้งได้มีการบันทึกรายงานการประชุมไว้เป็นลายลักษณ์อักษรและมีการจัดเก็บรายงานการประชุมที่ผ่านการรับรองจากคณะกรรมการ
สำหรับให้ผู้ที่เกี่ยวข้องตรวจสอบได้

โดยในปี 2546 มีการประชุมคณะกรรมการรวมทั้งสิ้น 6 ครั้งและมีจำนวนกรรมการที่เข้าร่วมประชุม
ดังรายละเอียดต่อไปนี้

  รายชื่อกรรมการ จำนวนครั้งที่เข้าร่วมประชุม / การประชุมทั้งหมด

  1. คุณพิพัฒ พะเนียงเวทย์ 6/6

  2. คุณอดุลย์ อมตวิวัฒน์ 6/6

  3. คุณชวลิต ลิ่มอติบูลย์ 6/6

  4. คุณสุเมธ ลิ่มอติบูลย์ 6/6

  5. คุณสุธี ลิ่มอติบูลย์ 6/6

  6. นพ.สวัสดิ์ โพธิกำจร 6/6

  7. คุณบุญชู ลิ่มอติบูลย์ 5/6

  8. คุณชัยสิทธิ์ เจริญสัตย์ 6/6

12. คณะอนุกรรมการ

เนื่องจากบริษัทเป็นองค์การที่จัดอยู่ในกลุ่มประเภทอุตสาหกรรมทั่วไปที่มีองค์กรขนาดเล็ก
การควบคุมดูแลและพิจารณาในกรณีต่างๆยังสามารถกระทำโดยการนำเสนอเพื่อให้มติและความเห็นชอบจากคณะกรรมการได้
แต่อย่างไรก็ตามบริษัทได้ยอมรับแนวความคิดที่จะจัดให้มีคณะอนุกรรมการในการศึกษารายละเอียดและพิจารณาโครงการที่จะเกิดขึ้นในอนาคตตามความจำเป็นและสถานการณ์ในขณะนั้น
โดยปัจจุบัน ฝ่ายบริหารได้มีการจัดทำร่างโครงสร้างคณะอนุกรรมการ การจำหน่าย ขาย ทรัพย์สิน
สำหรับในกรณี
หากมีอุปกรณ์เครื่องมือเครื่องใช้ที่มีเทคโนดลยี่ไม่เหมาะกับการใช้งานในปัจจุบันและสรรหาเครื่องมือและอุปกรณ์ที่มีเทคโนโลยี่ที่ทันสมัยเหมาะกับการทำงานในปัจจุบันได้มากกว่าและช่วยอำนวยความสะดวกแก่ผู้ปฏิบัติงานในทุกส่วนงาน

13. ระบบการควบคุมและการตรวจสอบภายใน

บริษัทให้ความสำคัญต่อระบบการควบคุมภายในและได้จัดให้มีหน่วยงานตรวจสอบภายในตั้งแต่ปี 2543
ในการทำหน้าที่สอบทานและตรวจสอบการปฏิบัติงานและประเมินระบบการควบคุมภายใน
เพื่อให้มั่นใจว่ามีระบบการควบคุมภายในที่เพียงพอและเหมาะสมกับการดำเนินธุรกิจ
โดยรายงานผลการปฏิบัติงานต่อคณะกรรมการตรวจสอบโดยตรง
นอกจากนี้บริษัทยังได้นำข้อเสนอแนะต่างๆจากคณะกรรมการตรวจสอบและข้อคิดเห็นของผู้ตรวจสอบบัญชี
มาพัฒนาระบบการควบคุมภายในให้มีประสิทธิภาพและประสิทธิผลสูงสุด

14. รายงานคณะกรรมการ

คณะกรรมการได้ร่วมสอบทานงบการเงินรายไตรมาสและงบการเงินประจำปีและสอบทานความมีประสิทธิผลในด้านสภาพแวดล้อมการควบคุม
กระบวนการประเมินความเสี่ยง ระบบสารสนเทศ
รวมถึงการพิจารณาแต่งตั้งผู้สอบบัญชีและการกำหนดค่าสอบบัญชี
ตลอดจนการรายงานข้อมูลเป็นไปให้มีมาตราฐานเชื่อถือได้ ชัดเจน
และเพียงพอต่อการรายงานผู้ถือหุ้น ซึ่งมีการจัดทำรายงานคณะกรรมการซึ่งครอบคลุมในเรื่องสำคัญๆ
ตามข้อพึงปฏิบัติที่ดีสำหรับกรรมการบริษัทจดทะเบียนที่ตลาดหลักทรัพย์เสนอแนะ
ควบคู่กันไปกับรายงานผู้สอบบัญชี ในรายงานประจำปี

15. ความสัมพันธ์กับผู้ลงทุน

คณะกรรมการได้จัดให้มีการเปิดเผยสารสนเทศที่สำคัญของบริษัทอย่างถูกต้องทันเวลา และโปร่งใส
ในส่วนงาน”ผู้ลงทุนสัมพันธ์”(Investor Relation)
คณะกรรมการยังไม่ได้จัดตั้งหน่วยงานขึ้นโดยเฉพาะแต่ได้มอบหมายให้หน่วยงานสำนักกรรมการเป็นผู้ดูแลรับผิดชอบ
โดยสนับสนุนให้บุคลากรในหน่วยนี้มีความรู้ด้านพระราชบัญญัติบริษัทมหาชน
ข้อกำหนดของตลาดหลักทรัพย์ฯ และ กลต.
เพื่อให้สามารถคอยกำกับการดำเนินงานของบริษัทให้ปฏิบัติตามข้อกำหนดอย่างครบถ้วนรวมทั้งการรวบรวมข้อมูลจากฝ่ายต่าๆเพื่อสนับสนุนการตัดสินใจของฝ่ายบริหารและข้อมูลเกี่ยวกับปัจจัยความเสี่ยงในอนาคตและมีผลกระทบต่อบริษัท
เพื่อสร้างความมั่นใจแก่นักวิเคราะห์และนักลงทุนอย่างถูกต้องทันเวลา
ซึ่งสามารถทราบข้อมูลบริษัทได้ที่ http://www.topp.co.th หรือโทรศัพท์หมายเลข(662)
285-4940

(5) การดูแลเรื่องการใช้ข้อมูลภายใน

คณะกรรมการมีการดูแลเพื่อป้องกันผู้บริหารรวมทั้งบุคคลที่เกี่ยวโยงนำข้อมูลภายในไปใช้เพื่อประโยชน์ส่วนตน
และกำชับไม่ให้ผู้บริการอาศัยข้อเท็จจริงอันเป็นสาระสำคัญต่อการเปลี่ยนแปลงราคาของหลักทรัพย์
ที่ยังมิได้เปิดเผยต่อสาธารณชน ซึ่งได้ล่วงรู้มาโดยตำแหน่งหรือฐานะ
ซึ่งถือเป็นจิรยธรรมธุรกิจประการสำคัญ

(6) บุคลากร

ปัจจุบัน จำนวนบุคลกรมีทั้งหมด 288 คน ประกอบหน่วยงานทั้งสำนักงานใหญ่และสาขาดังนี้

สำนักงานใหญ่ จำนวน 148 คน

สาขาลาดกระบัง จำนวน 80 คน

สาขาเวลโกรว์ จำนวน 60 คน

บริษัทมีผลตอบแทนให้แก่พนักงานทั้งในรูปเงินเดือนและโบนัสประจำปีซึ่งจะจัดสรรให้พนักงานตามผลประกอบการของบริษัทฯและผลการประเมินการทำงานของแต่ละตัวบุคคล
บริษัทเล็งเห็นถึงความสำคัญในการพัฒนาบุคลากรในการจัดให้มีการฝึกอบรมพัฒนาบุคลากรโดยการจัดอบรมทั้งภายในและภายนอก
และสวัสดิการอื่น เช่น รถ-รับส่ง,เครื่องแบบ ทั้งนี้ขึ้นอยู่กับสาขาและสายงานที่ปฏิบัติ
รวมทั้งประกันสังคมตามที่กฎหมายกำหนด
และโดยทั่วไปบริษัทฯมีนโยบายที่จะปรับเงินเดือนให้กับพนักงานในทุกปี
เพื่อสร้างให้พนักงานมีกำลังใจในการปฎิบัติงานและสามารถดำรงอยู่ได้ตามสภาวะเศรษฐกิจปัจจุบัน
ทั้งนี้จะต้องไม่ต่ำกว่าค่าแรงขั้นต่ำตามประกาศของกระทรวงแรงงาน